Nueva Kolombija

Nueva Kolombija ( 'naujoji Kolumbija') – miestelis vidurio Paragvajuje, Kordiljeros departamente, 30 km į šiaurės rytus nuo Asunsjono. Keliai į Lukę, Emboskadą, Atyrą. Įsikūręs derlingose vietose: verčiamasi žemdirbyste (auginamos daržovės, vynuogės, kukurūzai, medvilnė, cukranendrės, tabakas, kava ir kt.), gyvulininkyste, yra akmenų skaldykla.NUEVA COLOMBIA, bienvenidoaparaguay.com Yra Šv. Mykolo Arkangelo bažnyčia.

Nueva Kolombijos apygarda užima 80 km² plotą.

 Istorija 
Gyvenvietė pradžioje vadinta Kolonija Karachatimanu (Colonia Karajatiman) – pagal vietinio kasiko vardą. Vietovę išplėtojo iš Ispanijos kilęs Dorotėjus Gomesas Medelis. Vėliau Kolumbijos ambasada padovanojo vietiniams gyventojams kavamedžių sėklų, ir netrukus daugelis gyventojų augino kavą. 1955 m., vietovei tapus apygardos centru, jai suteiktas Nueva Kolombijos pavadinimas.Nuestra ciudad Nueva Colombia, triplebeneficio.com

 Šaltiniai 

Kategorija:Paragvajaus miestai